In die tagtigerjare is sy rolprente A Place of Weeping en The Stick verban weens hulle kritiese aard die Apartheidsregering en diensplig. In 2005 is sy rolprent Yesterday benoem vir ’n Oscar in die beste buitelandse rolprent kategorie. En in 2013 het hy weer die top 15 van dié kategorie gehaal, met sy kunsfliek Little One. Maar tussendeur het DARREL JAMES ROODT verskeie ander rolprente gemaak, meestal in Afrikaans, wat deur kritici as substandaard beskou is. Tog is hy eintlik die enigste Suid-Afrikaanse regisseur wat dit kan regkry om sy brood en botter te verdien deur slegs die regié van vollengte speelfilms te behartig. Met sy onlangse rolprente Verskietende Ster en Mignon Mossie van Wyk, wat kort op mekaar se hakke op die silwerdoek verskyn, het ANNA-MARIE JANSEN VAN VUUREN by dié regisseur gaan kersopsteek.
A: Jy het in jou regié dokument (directorial treatment) baie tyd afgestaan aan die styl waarop jy Mignon Mossie van Wyk benader het. Kan jy vir ons verduidelik wat dit behels?